Rènnas del Castèl

Rènnas del CastèlLa forma Rènnas (saique la cal escriure Rètnas?) es atestada en occitan amb la pronóncia [ˈrrɛnnɔs] (es notada "Rènnos" a la francesa dins: Abat SAVARTÉS [1912] = Abbé SABARTHÈS, Dictionnaire topographique du département de l'Aude; reedicion 1997, Nimes: Lacour). (Rennos localament en grafia mistralencaFrederic Mistral, Lo Tresaur dau Felibritge, sègle XIX; Rennes-le-Château en francés) es una comuna d'Occitània, en Lengadòc, dins lo parçan de Rasés e administrativament dins la region d', ancianament de Lengadòc-Rosselhon, lo departament d'Aude, l'arrondiment de Limós e lo canton de de La Val Nauta d'Aude (burèu centralizator Quilhan), ancianament dins lo canton de Coisan. La populacion es de 71 abitants en 2015. 

Es al som d’un puèg, près de Coisan, e s’i arriba per una estrada segondària en pujada. La superfícia de la comuna es de 1470 ha, e se tròba a una altitud de 435 m.

Dempuèi lo limit del vilatge, près de la Torre Magdala, se gaudís d'un panorama esplendid de tota la val. Lo vilatge ten una glèisa notabla dedicada a santa Magdalena, amb un demòni a l’entrada e una estatua amb clòsca de mòrt. La ciutat se coneissiá dins l'Edat Antica coma Rhedae, Castellum Redae (vèrs l'an 1000), Redes, Castrum Rades, Reddae, Castel de Redas (vèrs 1130), Rehennas (sègles XV e XVI), afrancesat en Rennes (1778).

A Rènnas del Castèl an trobat qualques rèstas preïstoricas e romanas. Se pensa que foguèt la darrièra capitala del reialme visigòt quand los sarrasins ja avián conquerit tota Tarraconesa e gaireben tota Septimània, e se crei qu'aquí s'amaguèt lo tresaur visigòt que pas jamai s’es trobat mas qu'a donat pè a de legendas e a la preséncia de cercaires de tresaurs dins la vila. Se l’identifica amb la ciutat de Rhedae, capitala del comtat de Rasés, que son istòria se confond amb ela. Quand lo comtat despareguèt, la vila perdèt d'importància e uèi es un vilatjon pichòt que viu del torisme e de l’agricultura.

Geografia
vignette|upright=1.8|centre|Comunas a l'entorn.

 Perimètre del territòri 

 Toponimia 
Las fòrmas ancianas son Castellum Redae, en latin, en 1002, Ambos castros de Redez, en latin, en 1067, De Redes, en latin, en 1068, Castrum Redes, en latin, en 1070, Reddae, en latin, en 1125, Castel de Redas (en ?), en 1130, Civitas quae dicitur Redes, en latin, en 1179, Villa de Reddis... territorium Beate Marie de Reddis, en latin, en 1185, Beata Maria de Reddas, en latin, en 1246, Sancta Maria de Reddis, en latin, en 1255, Rezae, en latin, en 1258, Vallis dicta de Redde, en latin, en 1307, Rector de Regnis, alias de Reddis, en latin, en 1347, Règnes, en 1571, Rehennes, en 1428-1589, Rénes, en 1647, Rennes, en 1778. La prononciacion en occitan es Rènnos (grafia de l'abat Sabarthès) Abbé Sabarthès, Dictionnaire topographique du département de l'Aude, 1912, p. 346 legir en linha https://gallica.bnf.fr/ark:/12148/bpt6k110095d/f438.item.texteImage.zoom , doncas ['rrɛnnɔs]. Las fòrmas latinas majoritàrias explican pas le nom actual. Carles Rostanh (Charles Rostaing) imagina un element preceltic red-, inexplicat, e un sufixe preceltic atòn -ena Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. XVIII (supplément a la fin del libre). Aquel sufixe -ena apareis pas dins las fòrmas ancianas e red- sembla celtic (redo-, « anar a chaval, en carri, viatjar », *rēdā passat al latin rheda, reda, reada coma veitura de quatre ròdas) Xavier Delamarre, Dictionnaire de la Langue gauloise, ed. Errance, 2na edicion, 2008, p. . Raymond Lizop supausa un pòble celtic aparentat als redones de Bretanha, a l'origina de Rasés; redonas, a l'acusatiu plural, auriá donat Rènnas e Redae se seriá conservat dins lo latin dels escribas http://www.persee.fr/doc/anami_0003-4398_1957_num_69_38_6156. Mes i a pas de pròva que le pagus Redensis carolingian, que son nom es basat sul nom de Rènnas, siá la seguida d'una entitat culturala o politica antica. Observem que las fòrmas ancianas latinas en Red- son seguidas de fòrmas en Redd-. Le cas demòra problematic.

Istòria

Administracion

 Abans la refòrma cantonala de 2014, aplicada en 2015, la comuna èra del canton de Coisan; es ara del canton de La Val Nauta d'Aude (Quilhan).

 Demografia 

 En  la populacion èra de  abitants e la densitat èra de  ab/km².

Lòcs e monuments

Personalitats ligadas amb la comuna
Berenguièr Saunièra

Véser tanben
 Comunas d'Aude

Ligams extèrnes
 Rènnas sul site de l'Insee

Nòtas

Categoria:Comuna de Lengadòc
Categoria:Comuna d'Aude
Categoria:Comuna de Rasés